Huset var som omtrent som forventet i følge bilder og beskrivelsen på standard i huset. En del praktiske løsninger manglet, og da spesielt for et lengre opphold som for vår del. Vi valgte å kjøpe inn noe av dette selv, men noen ting blir for kostbart som gjest. Forhåpentlig vil verten ta tilbakemeldingene til seg og tilrettelegge huset litt bedre for praktisk bruk.

Wifi'en som følger med huset er utrolig langsom, så er du avhengig av wifibruk som sightseeing guide anbefales det å leie et selv i tillegg.

Typisk eldre enebolig i japansk standard, og passende for en familie med barn eller flere venner på tur mht størrelse og romfordeling. Trivelig og sjarmerende om du vil leve som en japaner i en enebolig.

Dobbeltsengen er veldig smal etter nordeuropeisk standard, så vær oppmerksom på at den passer nok best til en voksen eller to barn.
Huset ligger i et rolig strøk i Tokyo, med mest bolighus/leiligheter. Det er restauranter og et lite supermarked i umiddelbar nærhet, så du vil ikke mangle noe likevel.

5-10 minutter til nærmeste togstasjon og metrostasjon bringer deg til resten av Tokyo og aktuelle sightseeing- og shoppingmuligheter veldig enkelt.

Vi valgte bevisst et rolig nabolag siden vi skulle bli i Tokyo i tre uker. Det er deilig å få ro på kvelden når man er ferdig med dagens aktiviteter. Tokyo er intens og levende; stillhet er en mangelvare og luksus.

Vi var en familie på syv. Besteforeldre, foreldre, og tre mellomstore barn.
Alt i alt veldig fornøyd. Både huset i seg selv og nabolaget var perfekt for vår del.